6 Kwa tshimologong, kgaitsadi mongwe yo o buang Se-Xhosa e bong Noma o ne a ikgogona go laletsa bakaulengwe ba basweu ba phuthego ya Seesemane kwa legaeng la gagwe la maemo a a kwa tlase. Mme e rile a sena go ya tshimong le bone le go ba etela kwa malapeng a bone o ne a re: “Ke batho ba ba tlwaelegileng fela jaaka rona!” Ka jalo fa e nna nako ya gore phuthego ya bone e laletse bakaulengwe ba phuthego ya Seesemane, o ile a apaya a bo a laletsa bakaulengwe bangwe. Mongwe wa bakaulengwe ba ba neng ba mo etetse e ne e le mogolwane wa mosweu. Noma a re: “Ke ne ke kgatlhegile tota ka gonne o ne a dumela go nna mo khereiteng ya polasitiki.” Ka ntlha ya thulaganyo eno, bakaulengwe le bokgaitsadi ba le bantsi ba ile ba dira ditsala tse disha e bile ba ikemiseditse go tswelela ba pitlologa.